Hele 90 procent af Sparekassen Hvetbos aktionærer stemte onsdag aften for en fusion med Sparekassen Vendsyssel.

Sparekassens Hvetbos fire afdelinger skal formentlig ændre logo i fremtiden. I hvert fald stemte et klart flertal af sparekassens aktionærer for en fusion med den noget større Sparekassen Vendsyssel. Det har længe ligget i kortene, at de to sparekasser skulle fusioneres og onsdag aften skete det altså på en ekstraordinær generalforsamling. I alt var 430 aktionærer mødt op i Jetsmarkhallen for at tage stilling til sparekassens fremtid. De fire afdelinger fra Hvetbo vil formentlig fortsætte under navnet Sparekassen Vendsyssel.